17 बोसोर बि टि सि खुंथाय गोहोयाव थानाय बि पि एफ दोलोआ बि टि सि ओनसोलाव जाख्ल’नाय गेना खान्थिजों लोब्बा थानायनि थाखाय दिनै 30 लाख सुबुंफोरा मोनसे गोदान राजखान्थियारी सोलायनाय लुबैबाय । बेखौ नायनानै बि टि सि ओनसोलाव राजखान्थि सोलायगोनआ रोखा जाबाय होन्ना फोरमायो मिरु इउ पि पि एल दोलोनि आफादगिरि प्रमद बर’आ । राजखान्थि मुलाम्फानि थाखाय बि टि सि नि बारग’ गाहाइ मावफुंगिरि सोद्रोमा हाग्रामा महिलारीआ बेले-बेजे बिबुंथि होनायनिफ्राय जानगाराव थानांगौ होन्नानैबो बिथाङा खावलायो । रायजोआव क’रना जिउसानि थाखाय बि टि सिनि बिसाइख’थिया मिथिस’ हायै समसिम बन्द लाखिथ’नायनि उनाव दिनै बि टि सि ओनसोलाव रायजो जाबोनाय गुबुन- गुबुन हारि -माहारिफोरा गोबां जेंनाजों मोगामोगि जानांनाय थासारिखौ नोजोर होनानै बिथाङा बिसाइख’थिया थाबैनो खुंफुं जायोब्ला जोबोद गाहाम होन्नानैबो बुङो । बेजों लोगोसे 12 नं सालाकाटि बि टि सि बियाबनि इउ पि पि एल दोलोनि बिजाथिखौ थाबैनो फोसावनाय जागोन होन्नानैबो बुङो।